
Hindy 


Hindy (ft^t) is in Yndo-Aryske taal dy't benammen yn Yndia sprutsen wurdt. It is in standerisearre fariant 
fan it Hindoestany. 

Status 


It Hindy is de primere offisjele taal fan Yndia en wurdt yn in grut diel fan it noarden fan dat lan sprutsen, ek 
as lingua franca. It is de offisjele taal of ien fan de offisjele talen fan de steaten Bihar, Chhattisgarh, 
Haryana, Himachal Pradesh, Jharkhand, Madhya Pradesh, Rajasthan, Uttarakhand en Uttar Pradesh. 
Derneist ek fan Delhy en de unyterritoria de Andamanen en Nicobaren en Chandigarh. 

Yn it suden fan Yndia, der't Dravidyske talen sprutsen wurde, dy't dus perfoarst net besibbe binne oan de 
Yndo-Europeeske Yndo-Aryske talen yn it noarden, hat de taal net de status fan in lingua franca. 

Skaaimerken 


De taal wurdt suver fonetysk skreaun yn it Devanagary, krektas it Sa nskry t en Nepaleesk. Hindy stammet of 
fan ferskate Prakrits en is uteinlik besibbe oan it Sanskryt, mar hat it stelsel fan namfallen fan dizze taal 
goeddiels ferlern. De offisjele standert - de saneamde khan bolv. "rjochtopsteande spraak" - basearret 
neologismen op it Sanskryt. Der binne noch mar twa namfallen: in neutrale namfal (te fergelykjen mei de 
nominatyf-foarm) en in (meastal troch in efterheaksel) regearde namfal: 

■ De jonge seit: larka kahta hai (neutraal) 

■ De jonge sei: larke ne kaha (regeard troch ne) 

■ Myn namme: mera nama (neutraal) 

■ Foar my: mere liye (regeard troch liye ) 

Fierders wurdt de taal skaaimerke troch it faak bruken fan gearstalde tiidwurden. Sa bestiet de notiid fan elk 
tiidwurd ut in tsjintwurdich mulwurd en in persoansfoarm fan it tiidwurd hona (weze). 

■ Sprekke: bolna 

■ De jonge sprekt: larka bolta hai 

■ It famke sprekt: lark?bolt?hai 

De taal ken, lykas bygelyks it Fransk, twa geslachten: manlik en froulik. 

Hindy en Urdu 


It Hindy en it Urdu binne tige oan elkoar besibbe en party beskogje it derom ek as deselde taal. Urdu, de 
nasjonale taal fan Pakistan, wurdt lykwols mei it Arabyske alfabet skreaun en hat folle mear Arabyske en 
Perzyske lienwurden. Hoewol't Urdu en Hindy underling tige begryplik binne, hechtsje Ynjers en 
Pakistanen deroan se as ferskillende talen te beskogjen. 


Untfongen fan "https://fy.wikipedia.org/w/index.php?title=Hindy&oldid=1000602' 








Dizze side is it lest bewurke op 8 jul 2020 om 04.32. 

